Din hi ħarsa lejn l-istejjer fuq il-faċċata tal-erba' ġurnali tal-lum, il-Ġimgħa 24 ta' Lulju 2020. Il-ġurnal bi storja fil-faċċata ta' quddiem dwar Melvin Theuma l-intermedjarju fid-delitt tas-sinjura Caruana Galizia li skont il-ġurnal sal-bieraħ kien qed jikkomunika mal-qraba, tobba u infermiera bis-sinjali u movimenti ta' għajnejh. Il-ġurnal jirrapporta li Theuma jinsab f'kundizzjoni stabbli iżda t-tobba jemmnu li l-ġranet li ġejjin se jiddetermina il-kundizzjoni medika tiegħu. Theuma kien ġie operat b'urġenza wara li nstab b'numru ta' daqqiet ta' sikkina fil-kamra tas-sodda fl-appartament tiegħu fis-Swieqi f'dak li qed ikun deskritt bħala attentat ta' suwiċidju. Storja oħra fl-ewwel paġna tal-ġurnal tgħid li l-bieraħ filgħaxija tlaqqa' Kumitat eżekuttiv tal-Partit Nazzjonalista biex jiddiskutu l-futur tal' Adrian Delia. Il-ġurnal qal li d-deputat Ribelli pproponew li jittieħed vot fil-kunsill ġenerali u li mbagħad ssir elezzjoni għall-mexxej ġdid. L-Orizzont FFl-ewwel paġna l-Orizzont bi storja li tgħid li Melvin Theuma għadu f'qagħda kritika imma stabbli fit-Taqsima tal-Kura Intensiva (ITU) b'uffiċjal tas-sigurtà għassa miegħu 24 siegħa kuljum. Storja oħra fil-faċċata tgħid li d-Deputat Kap tal-Partit Nazzjonalista, Robert Arrigo, saħaq li minkejja li huwa kien mitlub biex imur fuq programmi tat-televiżjoni biex jiddiskuti l-kriżi politika li qegħda tiddomina lill-partit tiegħu jemmen li l-problemi interni għandhom jiġu diskussi internament. Waqt li fil-parti l-oħra tal-faċċata ritratt tas-sit f'Bormla fejn ilbieraħ Raġel ta'35 sena mill-Gambja tilef ħajtu waqt li Malti 35 sena jinsab fil-periklu tal-mewt wara li ċeda ħajt. Il-faċċata tal-ġurnal maqsuma fi tnejn, fuq naħa rapport dwar il-fatalita tal-bieraħ f'Bormla fejn ħaddiem tal-kostruzzjoni mill-Gambja ta' 35 sena tilef ħajtu u ħaddiem ieħor Malti bi ġrieħi serji wara li ċeda ħajt. Ir-rapport jgħid li l-inċident seħħ għall-ħabta tat-8 ta' filgħodu fi Sqaq l-Erwieħ f'Bormla. Rapport ieħor fl-ewwel paġna jgħid li ż-żewġ frazzjonijiet differenti fil-Partit Nazzjonalista ilbieraħ iddiskutew proposti għall-aġenda tal-Kunsill Ġenerali li se jitlaqqa' fl-aħħar ta' dan ix-xahar. In-Nazzjon In-Nazzjon bi storja fuq il-paġna ta' quddiem li tgħid li Adrian Delia sejjaħ kunsill ġenerali għall-31 ta' Lulju wara qbil unanimu. Ir-rapport jgħid li waqt il-laqgħa tal-Kumitat Eżekuttiv tal-Partit Nazzjonalista ilbieraħ filgħaxija, ntlaħaq qbil unanimu fuq id-domanda li se titressaq quddiem il-Kunsillieri tal-partit. Ir-rapport qal li l-Kumitat Eżekuttiv iltaqa' fuq talba tal-Kap tal-partit Adrian Delia biex tittieħed azzjoni konkreta biex tinstab soluzzjoni għas-sitwazzjoni preżenti, u biex il-PN jkun jimxi 'l quddiem fil-ħidma tiegħu b'risq pajjiżna. Il-ġurnal jirrapporta li l-membri tal-Kunsill Ġenerali jiġu mitlub jagħżlujekk it-tesserati tal-Partit Nazzjonalista fil-Konvenzjoni Ġenerali għandhomx; jikkonfermaw il-Kap tal-partit jewjJeleġġu Kap tal-Partit Nazzjonalista.